Ο **Μάικλ Μπράντλεϊ** ( *Michael Sheehan Bradley*, γεννήθηκε 31 Ιουλίου 1987) είναι Αμερικανός ποδοσφαιριστής που αγωνίζεται ως μέσος και είναι αρχηγός της Τορόντο ΦΚ και πρώην αρχηγός της εθνικής ομάδας των Ηνωμένων Πολιτειών.

Βιογραφία
---------

Ως νέος ξεκίνησε την καριέρα του στους Μέτροσταρς της Νέας Υόρκης αγωνιζόμενος ως επιθετικός μέσος και στη συνέχεια μεταγράφηκε στην Ευρώπη και στην ολλανδική Χερενφέιν , όπου οι καλές εμφανίσεις του εξασφάλισαν τη μεταγραφή του στη Γερμανία και στην Μπορούσια Μενχενγκλάντμπαχ, όπου έμεινε για τρία χρόνια. Στη συνέχεια υπογράφει στην Ιταλία το 2011, για να ενταχθεί στην Κιέβο Βερόνα, όπου θα μείνει μία χρονιά και η παρουσία του εκεί του προσφέρει μεταγραφή στη Ρόμα, όπου γίνεται βασικό στέλεχος της ομάδας φτάνοντας στον τελικό του Κυπέλλου τη σεζόν 2012–13.

Κατά τη χειμερινή μεταγραφική περίοδο το 2014, ο Μπράντλεϊ αποφάσισε να επιστρέψει στη Βόρεια Αμερική. Μεταγράφηκε στην Τορόντο της Μέιτζορ Λιγκ Σόκερ αναδείχθηκε και αναδείχθηκε σε έναν από τους καλύτερους μέσους στην ιστορία του πρωταθλήματος. Η μεταγραφή συνοδεύτηκε από μία συνεργασία μεταξύ της Ρόμα και της Τορόντο, η οποία αφορά δύο φιλικά για έξι χρόνια και μία προπόνηση νεαρών παικτών από το Τορόντο στη Ρώμη. Ο Μπράντλεϊ από το 2015 είναι αρχηγός της ομάδας και σκόραρε μία φορά για την Τορόντο στους τελικούς της Ανατολικής Περιφέρειας 2016, για να οδηγήσει την Τορόντο στον τελικό του Κυπέλλου MLS για πρώτη φορά στην ιστορία της. Στο Τορόντο καθιερώθηκε ως αμυντικός μέσος οδηγώντας την ομάδα σε τρεις συνεχόμενους τίτλους του Καναδικού πρωταθλήματος (2016, 2017, 2018).

Η διεθνής του καριέρα ξεκίνησε το 2002 από τις μικρές εθνικές ομάδες των ΗΠΑ και το 2006 αγωνίστηκε για πρώτη φορά με την εθνική ομάδα των ανδρών, όπου προπονητής ήταν ο πατέρας του. Αγωνίστηκε με επιτυχία και στα τέσσερα παιχνίδια της εθνικής ομάδας στο Παγκόσμιο Κύπελλο του 2010, όπου σημείωσε και ένα γκολ. Μετά τη διοργάνωση αυτή έγινε και αρχηγός της εθνικής. Τη μεγαλύτερη επιτυχία τη γνώρισε με την εθνική ομάδα στα Κύπελλα εθνικών ομάδων της ΚΟΝΚΑΚΑΦ (ΚΟΝΚΑΚΑΦ Γκολντ Καπ) κατακτώντας δύο τίτλους (2007, 2017), στη δε δεύτερη διοργάνωση αναδείχθηκε και καλύτερος ποδοσφαιριστής, ενώ έφτασε και σε δύο τελικούς (2011, 2019). Με την Εθνική Η.Π.Α. αγωνίστηκε συνολικά 151 φορές σημειώνοντας 17 τέρματα (κατάλογος ποδοσφαιριστών ανδρών με 150 ή περισσότερες διεθνείς συμμετοχές). Η IFFHS τον επέλεξε στην καλύτερη ομάδα της δεκαετίας 2011–2020 της ΚΟΝΚΑΚΑΦ.

Τίτλοι και διακρίσεις
---------------------

**Τορόντο ΦΚ**

* MLS Κύπελλο : 2017
* Καναδικό Πρωτάθλημα (3) : 2016 , 2017 , 2018

**Ηνωμένες Πολιτείες**

* ΚΟΝΚΑΚΑΦ Γκολντ Καπ : 2007 , 2017
* Κύπελλο Συνομοσπονδιών FIFA : 2η θέση 2009

**Ατομικές διακρίσεις**

* Χρυσή Μπάλα ΚΟΝΚΑΚΑΦ Γκολντ Καπ : 2017
* ΚΟΝΚΑΚΑΦ Γκολντ Καπ καλύτερη ομάδα (2) : 2017 , 2019
* MLS καλύτερη ομάδα (3) : 2014 , 2015 , 2017
* Αμερικανός ποδοσφαιριστής της χρονιάς : 2015
* IFFHS : ΚΟΝΚΑΚΑΦ καλύτερη ομάδα της δεκαετίας 2011–2020

Παραπομπές
----------

1. ↑  «Serie A side AS Roma say Michael Bradley sold to Major League Soccer for record fee». Ανακτήθηκε στις 14 Αυγούστου 2021.
2. ↑  «Michael Bradley». Ανακτήθηκε στις 14 Αυγούστου 2021.
3. ↑  «Picking the 25 Greatest players in MLS history». Ανακτήθηκε στις 14 Αυγούστου 2021.
4. 1 2  «MICHAEL BRADLEY». Ανακτήθηκε στις 14 Αυγούστου 2021.
5. ↑  «Michael Bradley: From a Cloudy Past to a Bright Future». Ανακτήθηκε στις 14 Αυγούστου 2021.
6. ↑  «Michael Sheehan Bradley - Century of International Appearances». Ανακτήθηκε στις 14 Αυγούστου 2021.
7. ↑  «IFFHS MAN TEAM - CAF - OF THE DECADE 2011-2020». Ανακτήθηκε στις 14 Αυγούστου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μάικλ Μπράντλεϊ (ποδοσφαιριστής)** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2087153472512845360001
* LCCN: no2020009160
* ISNI: 0000 0005 0109 6355

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |